VivaNuus | Blog
Liefs New York as Nieu-York óf Nuwe York	Saterdag, 20 Mei 2017	Geskryf deur Gerhard van Huyssteen	Lees 853 tye	Gepubliseer in
Vra Charles via e-pos vir my: “Wat is die beginsels met betrekking tot die vertaling van internasionale eiename in Afrikaans? Skryf ŉ rubriek daaroor!” Ek gehoorsaam gedienstig, gedwee.
In beginsel is daar geen beginsel nie. Dis eintlik maar 'n historiese, en dikwels lukrake, kwessie. Voor die twintigste eeu is prominente plek- en persoonsname dikwels vertaal of oorgeklank, maar ook nie juis sistematies nie. So byvoorbeeld het Paris (Frankryk) Parys geword, maar Lyon (ook in Frankryk) is nie vertaal nie. Dit geld ook persoonsname: Ons praat in Afrikaans meestal van Karel die Grote (Latyn: Carolus Magnus of Karolus Magnus; Duits: Karl der Große; Engels en Frans: Charlemagne), maar nie sommer van prins Karel (prince Charles) en sy blommetjieshertogin Kamille (Camilla) nie. LEES VERDER	Opmerking(s)
Athlone	Vrydag, 19 Mei 2017	Geskryf deur Sophia Kapp	Lees 22 tye	Gepubliseer in
Verlede week is ek in die Kaap om VivA te gaan bemark. Besoek skole op ŉ streep, vertel hulle van ons produkte, Woordeboekportaal, ons navraagdiens, skoollisensie, kompetisie, die hele ketoet. Gawe kollegas in die Kaap het vir my die besoeke gereël, en ons ryg vir hulle in: van vroeg tot laat, tot verby die donkerte oor die wingerd kom lê.
Ek sien ou skole, nuwe skole, skole met ŉ ryk tradisie en ŉ bykans onuitputlike alumnifonds: ek sien skole waar die drade platgetrap is en die buurt se rondloperbrakke in die vullisdromme kom krap. Oral word ek vriendelik ontvang, oral kan ek sien die onderwysers het opregte deernis vir die jong siele in hulle sorg. Sommige se omstandighede is moeilik, sommige sŉ is haglik. Maar hulle is daar, bereid om saam te werk, gretig om vir Afrikaans in die loopgrawe te werk.
Dan kondig my kollega aan: Sy kan vir my ŉ besoek reël by die Athlone School for the Blind. Wil ek gaan? Ek het my bedenkinge, want ek smous skoollisensies vir woordeboeke en ŉ toepassing wat vir slimfone ontwerp is. Wat bied ek nou eintlik vir kinders wat sukkel om te sien? Is dit hoegenaamd sinvol om VivA soontoe te neem? My tyd is beperk, sien, en ek moet dit ten beste benut. Maar ek sê maar ja, want dis op ons pad en ons kan nou maar netsowel daar stop.
LEES VERDER	Opmerking(s)
'n Ode aan die moeder	Saterdag, 13 Mei 2017	Geskryf deur Sophia Kapp	Lees 19 tye	Gepubliseer in
Sondag is dit Moedersdag. ŉ Dag vir moeders. ŉ Dag van erkenning en dank en viering, waarop ons eer betuig aan die vrou wat ons nie vermoor het nie, al het sy (meer as een keer) rede gehad om dit te doen.
Die viering van Moedersdag is, natuurlik, ŉ Amerikaanse tradisie. In 1908 het ene Anna Jarvis ŉ dankdiens vir haar eie moeder in die St. Andrew’s Metodistekerk in Grafton, Wes-Virginië, gereël. Die moeder, Ann Reeves Jarvis, was ŉ vredesaktivis en ŉ gesondheidsorgwerker wat gedurende die Amerikaanse Burgeroorlog gewonde soldate van albei kante van die stryd verpleeg het. Die Amerikaanse Kongres het die idee van ŉ dag vir ŉ ma aanvanklik afgelag (en gespot dat hulle dit nie wil doen nie, want netnou moet hulle ŉ skoonmoedersdag instel), maar in 1914 het Woodrow Wilson ŉ proklamasie onderteken waarin die tweede Sondag in Mei opsygesit is as amptelike vakansiedag ter verering van die moeder.
Wetenskap en joernalistiek is moeilik maats	Saterdag, 13 Mei 2017	Geskryf deur Gerhard van Huyssteen	Lees 387 tye	Gepubliseer in
“Bilingual speakers more flexible thinkers, think of time differently – study”
Fopnuus en klik-aas word normaliter met politieke beriggewing of infoadvertensies geassosieer. Die ander kandidaat is soms wetenskaplike beriggewing. In dié verband merk die bekende taalkundige Mark Liberman op:
"On the whole, the whole system of science and engineering does a pretty good job of creating knowledge and technology. On the whole, the media do a pretty good job making information available to the public. Put them together, and the whole is noticeably less responsible than the parts."
2017Mei 2017 (7)April 2017 (8)Maart 2017 (11)Februarie 2017 (9)Januarie 2017 (7)2016Desember 2016 (4)November 2016 (8)Oktober 2016 (5)September 2016 (4)Mei 2016 (2)Maart 2016 (2)Februarie 2016 (2) FACEBOOK